  Майя Бывальцева 20-тӥ гудырикошконэ 17 часын Удмуртиысь Йӧскалык лыдӟетъюртын (Удмурт урам, 264) адӟисьтэм мынӥсь-ветлӥсь, блогер Владимир Васкевичлэн мастер-классэз ортчоз. Со вералоз, кызьы дуннеез дунтэмен котыръяны луэ, ивортэ ужъюртлэн пресс-службаез. Со вералоз, кызьы адӟисьтэм адями ас кожаз мыныны-ветлыны быгатэ, кыӵе инклюзив технологиос но сервисъёс вань дуннееысь пӧртэм каръёсын, кызьы Европаысь музейёсы дунтэк пыраны. Владимир Васкевич пӧртэм амалъёсын – яхтинг, автостоп – кӧня ке дасо кунъёсы вуылӥз ни. Берлозэ нялтас мынӥсь машинаосын 45 нунал куспын Калининградысь Владивостокозь ортчиз Пумиськонын «Особый взгляд» инклюзив порталэн но Владимир Васкевичлэн «Путешествие без гранци» книгаеныз тодматон радъяськоз.  Ужрадэ вань мылкыд карисьёс пыриськыны быгато, пыронэз дунтэк. Тодэ вайытом, Пичи Пурга ёросысь Ольга Павлова автостопен Европае вуылӥз, нош Дэбесысь Дмитрий Бушмакин Финляндиысен Красноярск шаерозь велосипедэн ортчиз.  Тегъёс: Мерлык Туризм Ижкар Удмуртия сӧсыръёс Йӧскалыклыдӟетъюрт  